Document ID: 32011R0651
Publication Date: 2011-07-05

Title and Content:
VYKONÁVACIE NARIADENIE KOMISIE (EÚ) č. 651/2011
z 5. júla 2011,
ktorým sa prijímajú procedurálne pravidlá rámca stálej spolupráce zriadeného členskými štátmi v spolupráci s Komisiou v súlade s článkom 10 smernice Európskeho parlamentu a Rady 2009/18/ES
(Text s významom pre EHP)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na smernicu Európskeho parlamentu a Rady 2009/18/ES z 23. apríla 2009, ktorou sa ustanovujú základné zásady upravujúce vyšetrovanie nehôd v sektore námornej dopravy a ktorou sa mení a dopĺňa smernica Rady 1999/35/ES a smernica Európskeho parlamentu a Rady 2002/59/ES (1), a najmä na jej článok 10 ods. 2,
keďže:
(1)
V smernici 2009/18/ES sa vyžaduje, aby členské štáty v úzkej spolupráci s Komisiou zriadili rámec stálej spolupráce, ktorý ich príslušným vyšetrovacím orgánom umožní navzájom spolupracovať v rozsahu potrebnom na dosiahnutie cieľa uvedenej smernice.
(2)
V smernici 2009/18/ES sa vyžaduje, aby Komisia prijala procedurálne pravidlá tohto rámca stálej spolupráce.
(3)
Prostredníctvom listu svojho výkonného riaditeľa z 20. decembra 2010 adresovaného útvarom Európskej komisie Európska námorná bezpečnostná agentúra (EMSA) súhlasila s poskytnutím sekretariátu pre rámec stálej spolupráce a s financovaním najmenej jedného zasadnutia ročne.
(4)
Opatrenia ustanovené v tomto nariadení sú v súlade so stanoviskom Výboru pre bezpečnosť na mori a pre zabránenie znečisťovaniu z lodí,
PRIJALA TOTO NARIADENIE:
Článok 1
Procedurálne pravidlá a organizačné úpravy pre rámec stálej spolupráce uvedené v článku 10 ods. 2 smernice 2009/18/ES sa ustanovujú v prílohe k tomuto nariadeniu.
Článok 2
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 5. júla 2011

Classification:
Level 1 Topics: 100142
100154
100161
100144
Level 2 Topics: 100168
100237
100174
100282
100240
Level 3 Topics: 5283
2494
4522
1451
4179
All Topics: 214
3561
4038
4522
5283
5889
730